Şedinţa Comisiei Zonale a Monumentelor Istorice nr. 4 – Constanța din luna Ianuarie 2025

Prezenta se referă la următoarea şedinţă a Comisiei Zonale a Monumentelor Istorice nr. 4 - Constanța şi la documentaţiile din aria teritorială de competenţă a Direcției Județene pentru Cultură Călărași.

Având în vedere Regulamentul de organizare şi funcţionare al Comisiei Naţionale a Monumentelor Istorice aprobat prin Ordinului Ministrului Culturii nr. 2173/2013, cu modificările și completările ulterioare,

Ţinând cont că desfăşurarea şedinţei se va realiza conform prevederilor art. 17, alin. 6 şi 7 din R.O.F. C.N.M.I. nr. 2173/2013, cu modificările și completările ulterioare, şi a prevederilor Instructiunii Ministerului Culturii nr. 1/2022 referitoare la şedinţele Comisiilor de specialitate - consultarea membrilor prin mijloace de comunicare electronică,

Facem cunoscut faptul că următoarea şedinţă a Comisiei Zonale a Monumentelor Istorice nr. 4 - Constanța va avea loc după următorul calendar:

- transmitere documentaţii pentru analiză şi avizare către Direcția Județeană pentru Cultură Călărași (inclusiv completări la documentaţii anterior depuse) – până la 10. 01.2025, orele 12:00. Documentaţiile complete şi conforme vor fi transmise Direcției Județene pentru Cultură Călărași; întregul conţinut al documentaţiilor va fi transmis şi în format electronic (la adresa djccalarasi@yahoo.com ), pentru a fi pus la dispoziţia membrilor Comisiei spre analiză. Depăşirea termenului comunicat sau netransmiterea variantei electronice (inclusiv transmiterea unor variante incomplete sau neconforme) - duce la excluderea automată a subiectului de pe ordinea de zi;

- analiza documentaţiilor de către membrii Comisiei - în perioada 13.01.2025 - 20.01.2025;

- în funcţie de posibilităţile tehnice identificate, în data de 16.01.2025 va avea loc o sesiune on line cu participarea membrilor C.Z.M.I. 4 - Constanța şi a proiectanţilor; detaliile se vor comunica ulterior. Autorii documentaţiilor care doresc să-şi prezinte proiectele vor transmite datele lor de contact la adresa djccalarasi@yahoo.com , cu menţiunea "pentru şedinţa C.Z.M.I. 4 - Constanța din luna Ianuarie 2025" până la data de 15.01.2025 orele 15:00 - solicitările de această natură transmise după termenul comunicat vor fi ignorate;

- încheierea formală a şedinţei C.Z.M.I. 4 - Constanța şi întocmirea procesului verbal preliminar (data preconizată) – 21.01.2025.

Reamintim că, potrivit prevederilor art. 19, alin. 1 şi 11 din Regulamentul de organizare şi funcţionare al Comisiei Naţionale a Monumentelor istorice, aprobat prin O.M.C. nr. 2173 / 2013, cu modificările şi completările ulterioare: „La şedinţele Comisiei, ale secţiunilor de specialitate, precum şi ale comisiilor zonale participă, de regulă, pentru a-şi susţine proiectele supuse analizei, proiectanţii elaboratori ai documentaţiilor, cu delegarea acestora de către beneficiar”; „La solicitarea Comisiei, a secţiunilor de specialitate ale acesteia, a Biroului Comisiei şi a comisiilor zonale, precum şi a secretariatelor acestora, proiectanţii elaboratori ai documentaţiilor participă la şedinţă, pentru a-şi susţine proiectele supuse analizei. Analiza documentaţiilor respective poate fi amânată, de către preşedinte, la propunerea oricărui membru al comisiei sau a secretarului acesteia, dacă proiectanţii elaboratori ai documentaţiilor nu participă la şedinţă.”

Vor fi consultate şi prevederile Instrucţiunii nr. 1/2022 emisă de Ministerul Culturii.